**Projekts**

**LATVIJAS REPUBLIKAS MINISTRU KABINETS**

**2012.gada Noteikumi Nr.**

**Rīgā (prot. Nr. §)**

**Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam**

Izdoti saskaņā ar Likuma

par budžetu un finanšu vadību

16.2panta ceturto daļu

**I. Vispārīgie jautājumi**

 1. Noteikumi nosaka kārtību, kādā aprēķina maksimāli pieļaujamo valsts budžeta izdevumu kopapjomu un maksimāli pieļaujamo valsts budžeta izdevumu kopējo apjomu katrai ministrijai un citām centrālajām valsts iestādēm (turpmāk – ministrija) vidējam termiņam.

2. Šo noteikumu izpratnē n gads ir kārtējais saimnieciskais gads, kurā plāno vidēja termiņa budžeta ietvara likumu nākošiem trim gadiem (n+1; n+2; n+3 gadiem).

3. Maksimāli pieļaujamais valsts budžeta izdevumu kopapjoms vidējam termiņam (turpmāk – maksimāli pieļaujamais izdevumu kopapjoms) šo noteikumu izpratnē ir maksimāli pieļaujamais valsts budžeta izdevumu kopapjoms sadalījumā pa n+1, n+2 un n+3 gadiem, ko veido valsts pamatbudžeta un valsts speciālā budžeta kopējie izdevumi saimnieciskajā gadā, no kuriem tiek izslēgti savstarpējie pārskaitījumi starp šiem budžetiem.

4. Maksimāli pieļaujamais valsts budžeta izdevumu kopējais apjoms katrai ministrijai vidējam termiņam (turpmāk – maksimāli pieļaujamais izdevumu apjoms ministrijai) šo noteikumu izpratnē ir maksimāli pieļaujamais valsts pamatbudžeta izdevumu kopējais apjoms sadalījumā pa n+1, n+2 un n+3 gadiem un maksimāli pieļaujamais valsts speciālā budžeta izdevumu kopējais apjoms sadalījumā pa n+1, n+2 un n+3 gadiem katrai ministrijai. Finanšu ministrija maksimāli pieļaujamo izdevumu kopapjomu un maksimāli pieļaujamo izdevumu apjomu ministrijām iesniedz izskatīšanai Ministru kabinetā katru gadu saskaņā ar vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiku.

5. Maksimāli pieļaujamo izdevumu kopapjomu Finanšu ministrija aprēķina, pamatojoties uz vidēja termiņa budžeta ietvara likumu, prognozēm par makroekonomisko attīstību, kā arī, ievērojot valstī noteiktos fiskālos nosacījumus, ja tādi tiek pieņemti normatīvajos aktos vidēja termiņa budžeta plānošanas vai fiskālās disciplīnas jomā.

6. Finanšu ministrija, sagatavojot maksimāli pieļaujamo izdevumu apjomu ministrijai:

6.1.  n+1 gadam un n+2 gadam aprēķinos ievēro pārmantojamības principu – piemēro vidēja termiņa budžeta ietvara likumā apstiprināto maksimāli pieļaujamo izdevumu apjomu ministrijai attiecīgajam gadam, ko precizē atbilstoši šajos noteikumos paredzētajai kārtībai;

6.2. n+3 gadam veic šajos noteikumos paredzētās korekcijas, aprēķinos pamatojoties uz n+2 gadam precizēto maksimāli pieļaujamo izdevumu apjomu ministrijai.

7. Maksimāli pieļaujamo izdevumu apjomu Saeimai sadalījumā pa n+1, n+2, n+3 gadiem norāda Saeimas noteiktajā apjomā.

**II. Maksimāli pieļaujamā izdevumu kopapjoma noteikšana**

8. Maksimāli pieļaujamais izdevumu kopapjoms valsts pamatbudžeta un valsts speciālā budžeta daļām valsts pamatfunkciju īstenošanai un Eiropas Savienības politikas instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai ietver:

8.1. valsts pamatbudžeta un valsts speciālā budžeta bāzes izdevumus, kas nodrošina valsts funkciju izpildi nemainīgā līmenī;

8.2. valsts pamatbudžeta un valsts speciālā budžeta attīstības izdevumus, ja Ministru kabinetā ir pieņemts lēmums par jaunajām politikas iniciatīvām.

9. Finanšu ministrija iesniegšanai Ministru kabinetā sagatavo:

9.1. ministrijai valsts pamatbudžeta un valsts speciālā budžeta bāzes izdevumus, kā arī valsts pamatbudžeta un valsts speciālā budžeta attīstības izdevumus programmu (apakšprogrammu) līmenī sadalījumā pa izdevumu kodiem atbilstoši ekonomiskajām kategorijām gadskārtējā valsts budžeta likuma detalizācijas līmenī;

9.2. valsts pamatbudžeta bāzes un attīstības izdevumus no ministriju budžetiem atsevišķi plānotajam izdevumu apjomam dotācijām un mērķdotācijām pašvaldībām, gadskārtējā valsts budžeta izpildes procesā pārdalāmajam finansējumam sadalījumā pa izdevumu kodiem atbilstoši ekonomiskajām kategorijām gadskārtējā valsts budžeta likuma detalizācijas līmenī;

9.3. maksimāli pieļaujamo izdevumu kopapjomu un maksimāli pieļaujamo izdevumu apjomu ministrijai sadalījumā pa budžeta daļām valsts pamatfunkciju īstenošanai un Eiropas Savienības politikas instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai un sadalījumā pa izdevumu kodiem atbilstoši ekonomiskajām kategorijām gadskārtējā valsts budžeta likuma detalizācijas līmenī.

**III. Valsts pamatbudžeta un valsts speciālā budžeta bāzes noteikšana**

10. Finanšu ministrija valsts pamatbudžeta bāzi (izdevumus un resursus to segšanai) ministrijai aprēķina:

10.1. n+1 un n+2 gadiem – pamatojoties uz vidēja termiņa budžeta ietvara likumā noteikto maksimāli pieļaujamo izdevumu apjomu ministrijai attiecīgajam gadam, kā arī ņemot vērā izmaiņas:

10.1.1. valsts budžeta ilgtermiņa saistībās normatīvajos aktos budžeta un finanšu vadības jomā noteiktajos gadījumos, tai skaitā valsts budžeta ilgtermiņa saistībās procentu izdevumiem, kārtējiem maksājumiem Eiropas Savienības budžetā un starptautiskai sadarbībai, Eiropas Savienības politiku instrumentu un pārējās ārvalstu finanšu palīdzības līdzekļu finansēto vai līdzfinansēto projektu un pasākumu īstenošanai atbilstoši precizētajiem darba grafikiem un naudas plūsmām;

10.1.2. ieņēmumos no maksas pakalpojumiem un citiem pašu ieņēmumiem un tiem atbilstošos izdevumos;

10.1.3. valsts sociālo pabalstu saņēmēju kontingenta prognozēs, izdienas pensiju un piemaksu pie vecuma un invaliditātes pensijām vidējā apmēra un saņēmēju kontingenta prognozēs;

10.1.4. uzturēšanas izdevumos, kas rodas no veiktajiem kapitālajiem ieguldījumiem, tai skaitā no Eiropas Savienības politiku instrumentu un pārējo ārvalstu finanšu palīdzības līdzekļu ietvaros veiktajām investīcijām un kas turpmāk jāfinansē no valsts budžeta līdzekļiem atbilstoši noslēgtajiem līgumiem, citiem pamatojuma dokumentiem vai aprēķiniem;

10.2. n+3 gadam – atbilstoši šo noteikumu 10.1.apakšpunktam aprēķināto izdevumu apjomu ministrijai n+2 gadam, koriģējot par nepieciešamajām izmaiņām šādās izdevumu kategorijās:

10.2.1. samazina par izdevumiem, kas paredzēti vienreizējo pasākumu veikšanai un par kuru īstenošanu vidējā termiņā vai ilgtermiņā nav Ministru kabineta lēmuma;

10.2.2. precizē valsts budžeta ilgtermiņa saistības normatīvajos aktos budžeta un finanšu vadības jomā noteiktajos gadījumos, tai skaitā valsts ilgtermiņa saistības procentu izdevumiem, kārtējiem maksājumiem Eiropas Savienības budžetā un starptautiskai sadarbībai, Eiropas Savienības politiku instrumentu un pārējās ārvalstu finanšu palīdzības līdzekļu finansēto vai līdzfinansēto projektu un pasākumu īstenošanai atbilstoši precizētajiem darba grafikiem un naudas plūsmām;

10.2.3. palielina izdevumus pasākumiem, kuriem n+2 gadā paredzēts finansējums nepilnam gadam, bet kuri turpmāk jāfinansē pilnā apjomā visu gadu;

10.2.4. palielina par uzturēšanas izdevumiem, kas rodas no veiktajiem kapitālajiem ieguldījumiem, tai skaitā no Eiropas Savienības politiku instrumentu un pārējo ārvalstu finanšu palīdzības līdzekļu ietvaros veiktajām investīcijām un kas turpmāk jāfinansē no valsts budžeta līdzekļiem atbilstoši noslēgtajiem līgumiem, citiem pamatojuma dokumentiem vai aprēķiniem;

10.2.5. precizē izdevumus, ņemot vērā prognozējamās izmaiņas ieņēmumos no maksas pakalpojumiem un citiem pašu ieņēmumiem;

10.2.6. precizē izdevumus izdienas pensiju izmaksām un piemaksām pie vecuma un invaliditātes pensijām, ņemot vērā prognozējamās kontingenta un vidējā apmēra izmaiņas, ja ministrija ir iesniegusi pamatotus aprēķinus;

10.2.7. precizē izdevumus sociālajiem pabalstiem, ņemot vērā prognozējamās sociālo pabalstu saņēmēju kontingenta izmaiņas, ja ministrija ir iesniegusi pamatotus aprēķinus.

11. Finanšu ministrija pamatbudžeta bāzes aprēķinus sadalījumā pa n+1, n+2 un n+3 gadiem ministrijai nosūta līdz n gada31.janvārim.

12. Ministrija, kura ir budžeta resora "62. Mērķdotācijas pašvaldībām" attiecīgās programmas (apakšprogrammas) un (vai) budžeta resora "64. Dotācija pašvaldībām" attiecīgās programmas (apakšprogrammas) izpildītāja, līdz n gada 31.janvārim iesniedz Finanšu ministrijai attiecīgo pamatbudžeta bāzes projektu sadalījumā pa n+1, n+2 un n+3 gadiem programmu (apakšprogrammu) līmenī sadalījumā pa izdevumu kodiem atbilstoši ekonomiskajām kategorijām.

13. Ja ministrija nesaskaņo Finanšu ministrijas veiktos pamatbudžeta bāzes aprēķinus, tā desmit darbdienu laikā var sniegt motivētus iebildumus un priekšlikumus, tajā skaitā priekšlikumus izmaiņām starp izdevumu kodiem atbilstoši ekonomiskajām kategorijām, ievērojot šādus nosacījumus:

13.1. nav pieļaujama pārdale no izdevumiem Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai, procentu izdevumiem, kārtējiem maksājumiem Eiropas Savienības budžetā un starptautiskajai sadarbībai, izdevumiem klimata pārmaiņu finanšu instrumentam, valsts budžeta uzturēšanas izdevumu transfertiem no valsts pamatbudžeta uz valsts speciālo budžetu un Labklājības ministrijas valsts pamatbudžeta izdevumiem valsts sociālajiem pabalstiem uz citiem izdevumiem;

13.2. nav pieļaujama pārdale uz izdevumiem atlīdzībai valsts pamatbudžeta daļā valsts pamatfunkciju īstenošanai, izņemot gadījumus, ja pirms valsts pamatbudžeta bāzes aprēķinu veikšanas ir ticis pieņemts atsevišķs Ministru kabineta lēmums.

14. Finanšu ministrija izvērtē ministrijas sniegtos iebildumus un priekšlikumus, nepieciešamības gadījumā precizē valsts pamatbudžeta bāzes aprēķinus un līdz n gada 5.martam iesniedz Ministru kabinetā apstiprināšanai valsts pamatbudžeta bāzes projektu, pievienojot nesaskaņoto bāzes izdevumos neiekļauto pasākumu sarakstu.

15. Finanšu ministrija līdz n gada 10.janvārim nosūta Labklājības ministrijai veidlapas valsts speciālā budžeta bāzes projekta sagatavošanai n+1, n+2 un n+3 gadiem, kā arī prognozes n+1, n+2 un n+3 gadiem par:

15.1. valsts sociālās apdrošināšanas iemaksām sadalījumā pa mēnešiem;

15.2. tautsaimniecībā nodarbināto mēneša vidējo bruto darba samaksu latos, tās pieaugumu faktiskajās un salīdzināmajās cenās procentos salīdzinājumā ar iepriekšējo periodu;

15.3. darba tirgus rādītājiem (nodarbinātību, darba meklētāju īpatsvaru procentos no ekonomiski aktīvajiem iedzīvotājiem, reģistrēto bezdarba līmeni procentos no ekonomiski aktīvajiem iedzīvotājiem);

15.4. patēriņa cenu indeksu pa mēnešiem, norādot patēriņa cenu indeksu salīdzinājumā ar iepriekšējo mēnesi, patēriņa cenu indeksu salīdzinājumā ar iepriekšējā gada attiecīgo mēnesi un patēriņa cenu indeksu par gadu salīdzinājumā ar iepriekšējo gadu.

16. Labklājības ministrija valsts speciālā budžeta bāzi (izdevumus un ieņēmumus to segšanai) aprēķina n+1 un n+2 gadiem – pamatojoties uz vidēja termiņa budžeta ietvara likumā apstiprināto maksimālo pieļaujamo izdevumu apjomu attiecīgajam gadam, n+3 gadam – pamatojoties uz n+2 gada precizēto valsts speciālā budžeta bāzi, kas aprēķināta atbilstoši šo noteikumu 16.1., 16.2., 16.3., 16.4., 16.5., 16.6., 16.7., 16.8. un 16.9.apakšpunktos noteiktajam, ņemot vērā:

16.1. šo noteikumu 15.punktā noteiktās prognozes;

16.2. aizņēmumus no valsts pamatbudžeta un to atmaksu;

16.3. speciālā budžeta naudas līdzekļu atlikumu (uz n+1, n+2, n+3 gada 1.janvāri);

16.4. izmaiņas valsts budžeta ilgtermiņa saistībās normatīvajos aktos budžeta un finanšu vadības jomā noteiktajos gadījumos, tai skaitā valsts budžeta ilgtermiņa saistībās procentu izdevumiem, kārtējiem maksājumiem Eiropas Savienības budžetā un starptautiskai sadarbībai, Eiropas Savienības politiku instrumentu un pārējās ārvalstu finanšu palīdzības līdzekļu finansēto vai līdzfinansēto projektu un pasākumu īstenošanai atbilstoši precizētajiem darba grafikiem un naudas plūsmām;

16.5. izmaiņas ieņēmumos no sniegtajiem maksas pakalpojumiem un citiem pašu ieņēmumiem un tiem atbilstošos izdevumos;

16.6. izmaiņas nenodokļu ieņēmumos un valsts speciālā budžeta saņemtos transfertos no valsts pamatbudžeta un tiem atbilstošos izdevumos;

16.7. izmaiņas izdevumos saistībā ar sociālās apdrošināšanas pakalpojumu saņēmēju kontingenta un vidējā apmēra prognozēm;

16.8. izdevumu palielinājumu uzturēšanas izdevumiem, kas rodas no veiktajiem kapitālajiem ieguldījumiem, tai skaitā no Eiropas Savienības politiku instrumentu un pārējo ārvalstu finanšu palīdzības līdzekļu ietvaros veiktajām investīcijām un kas turpmāk jāfinansē no valsts budžeta līdzekļiem atbilstoši noslēgtajiem līgumiem, citiem pamatojuma dokumentiem vai aprēķiniem;

16.9. izmaiņas starp izdevumu kodiem atbilstoši ekonomiskajām kategorijām, ievērojot šādus nosacījumus:

16.9.1. nav pieļaujama pārdale no izdevumiem Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai, procentu izdevumiem, kārtējiem maksājumiem Eiropas Savienības budžetā un starptautiskajai sadarbībai un izdevumiem sociālajiem pabalstiem uz citiem izdevumiem;

16.9.2. nav pieļaujama pārdale uz izdevumiem atlīdzībai valsts speciālā budžeta daļā valsts pamatfunkciju īstenošanai, izņemot gadījumus, ja pirms valsts speciālā budžeta bāzes aprēķinu veikšanas ir ticis pieņemts atsevišķs Ministru kabineta lēmums;

16.10.  n+3 gadam – izdevumu, kas n+2 gadā paredzēti vienreizējo pasākumu veikšanai un par kuru īstenošanu vidējā termiņā vai ilgtermiņā nav Ministru kabineta lēmuma, samazinājumu;

16.11.  n+3 gadam – izdevumu palielinājumu pasākumiem, kuriem n+2 gadā paredzēts finansējums nepilnam gadam, bet kuri turpmāk jāfinansē pilnā apjomā visu gadu.

17. Labklājības ministrija ne vēlāk kā līdz n gada 7.februārim iesniedz Finanšu ministrijā:

17.1. priekšlikumus valsts speciālā budžeta bāzes projektam sadalījumā pa n+1, n+2 un n+3 gadiem katrai budžeta apakšprogrammai;

17.2. priekšlikumus valsts speciālā budžeta bāzes projekta izmaiņām ministrijai kopā un sadalījumā pa budžeta programmām un apakšprogrammām;

17.3. valsts pensiju un sociālās apdrošināšanas pabalstu izdevumu aprēķinu n+1, n+2 un n+3 gadiem;

17.4. informāciju par plānotajiem izdevumiem pensiju indeksācijām sadalījumā pa n+1, n+2 un n+3 gadiem.

18. Finanšu ministrija divu nedēļu laikā pēc priekšlikumu valsts speciālā budžeta bāzes projektam saņemšanas no Labklājības ministrijas izvērtē atbilstoši šo noteikumu 17.punktam iesniegtos priekšlikumus un aprēķinus valsts speciālā budžeta bāzes projektam un sagatavo valsts speciālā budžeta bāzes projektu sadalījumā pa n+1, n+2 un n+3 gadiem un iesniedz to saskaņošanai Labklājības ministrijai. Ja Labklājības ministrija nesaskaņo ar Finanšu ministriju valsts speciālā budžeta bāzes projektu, tā piecu darbdienu laikā var sniegt motivētus iebildumus. Finanšu ministrija izvērtē Labklājības ministrijas sniegtos iebildumus, nepieciešamības gadījumā precizē valsts speciālā budžeta bāzes aprēķinus un līdz n gada 5.martam iesniedz Ministru kabinetā apstiprināšanai valsts speciālā budžeta bāzes projektu, pievienojot nesaskaņoto bāzes izdevumos neiekļauto pasākumu sarakstu.

19. Ministru kabinets, izskatot budžeta bāzi, uzklausa Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas un Ģenerālprokuratūras viedokli.

**IV. Valsts pamatbudžeta un valsts speciālā budžeta bāzes pārskatīšana**

 20. Ja atbilstoši šo noteikumu III nodaļai aprēķinātā un Ministru kabinetā apstiprinātā valsts pamatbudžeta un valsts speciālā budžeta bāze nenodrošina valstī noteiktos fiskālos nosacījumus, Ministru kabinets lemj par valsts pamatbudžeta un speciālā budžeta bāzes optimizācijas pasākumiem.

21. Ministrija atbilstoši šo noteikumu 20.punktā minētajam lēmumam iesniedz Finanšu ministrijai precizēto valsts pamatbudžeta un valsts speciālā budžeta bāzi sadalījumā pa n+1, n+2 un n+3 gadiem.

**V. Valsts pamatbudžeta un valsts speciālā budžeta attīstības daļas noteikšana**

22. Ministru kabinets pirms valsts budžeta attīstības daļas izdevumu vērtēšanas procesa uzsākšanas var noteikt valsts budžeta attīstības daļai paredzamo līdzekļu sadalījumu starp jaunajām politikas iniciatīvām, kurām tiek vērtēta atbilstība attīstības plānošanas dokumentiem, un pārējām jaunajām politikas iniciatīvām (turpmāk - administratīvās kapacitātes stiprināšanas pasākumi).

23. Ministrija iesniedz jauno politikas iniciatīvu, kurām tiek vērtēta atbilstība attīstības plānošanas dokumentiem, pieteikumu atbilstoši veidlapai „Jaunā politikas iniciatīva, kurai tiek vērtēta atbilstība attīstības plānošanas dokumentiem, vidējam termiņam” (1.pielikums) Finanšu ministrijā un Pārresoru koordinācijas centrā, nosūtot to uz oficiālajām e-pasta adresēm.

24. Ministrija iesniedz administratīvās kapacitātes stiprināšanas pasākumu pieteikumu atbilstoši veidlapai „Administratīvās kapacitātes stiprināšanas pasākums vidējam termiņam” (2.pielikums) Finanšu ministrijā, nosūtot to uz oficiālo e-pasta adresi.

25. Ministrija iesniedz par visām jaunajām politikas iniciatīvām veidlapu „Jauno politikas iniciatīvu saraksts prioritārā secībā” (3.pielikums) Finanšu ministrijā un Pārresoru koordinācijas centrā, nosūtot to uz oficiālajām e-pasta adresēm.

26. Veidlapā „Jaunā politikas iniciatīva, kurai tiek vērtēta atbilstība attīstības plānošanas dokumentiem, vidējam termiņam” (1.pielikums) ministrija norāda:

26.1. jaunās politikas iniciatīvas nosaukumu;

26.2. īsu aprakstu par jaunās politikas iniciatīvas būtību un tās mērķi;

26.3. budžeta programmas (apakšprogrammas) nosaukumu, kuras ietvaros jauno politikas iniciatīvu plānots īstenot;

26.4. attiecīgā attīstības plānošanas dokumenta vai normatīvā akta, kas pamato jaunās politikas iniciatīvas nepieciešamību, nosaukumu un pieņemšanas datumu Saeimā vai Ministru kabinetā;

26.5. prognozētos ieņēmumus no jaunās politikas iniciatīvas īstenošanas;

26.6. jaunās politikas iniciatīvas īstenošanas izmaksas sadalījumā pa uzturēšanas (tai skaitā – atlīdzība) un kapitālajiem izdevumiem;

26.7. jaunās politikas iniciatīvas īstenošanas darbības rezultātus un to rezultatīvos rādītājus vidējam termiņam;

26.8. ja jaunās politikas iniciatīvas īstenošana saistīta ar papildu struktūrvienību vai amata vienību izveidošanu, norāda amata vienību skaitu, atlīdzību papildus amata vienībām un darba vietas izveidošanas izmaksas;

26.9. ja kapitālie izdevumi ir saistīti ar ēkas, būves, zemes, inženiertehniskās un tehnoloģiskās iekārtas, specializētās iekārtas un operatīvā transporta iegādi, būvniecību vai to atjaunošanu, tad norāda: objektu – ēka, būve, zeme, inženiertehniskās un tehnoloģiskās iekārtas, specializētās iekārtas un operatīvais transports; veicamo darbību – iegāde, būvniecība vai atjaunošana, kā arī minētā objekta teritoriālo atrašanās vietu – vietējās pašvaldības nosaukumu.

27. Veidlapā „Administratīvās kapacitātes stiprināšanas pasākums vidējam termiņam” (2.pielikums) ministrija norāda:

27.1. administratīvās kapacitātes stiprināšanas pasākuma nosaukumu;

27.2. īsu aprakstu par administratīvās kapacitātes stiprināšanas pasākuma būtību un tā mērķi;

27.3. budžeta programmas (apakšprogrammas) nosaukumu, kuras ietvaros administratīvās kapacitātes stiprināšanas pasākumu plānots īstenot;

27.4. prognozētos ieņēmumus no administratīvās kapacitātes stiprināšanas pasākuma īstenošanas;

27.5. administratīvās kapacitātes stiprināšanas pasākuma īstenošanas izmaksas sadalījumā pa uzturēšanas (tai skaitā – atlīdzība) un kapitālajiem izdevumiem;

27.6. ja administratīvās kapacitātes stiprināšanas pasākuma īstenošana saistīta ar papildu struktūrvienību vai amata vienību izveidošanu, norāda amata vienību skaitu, atlīdzību papildus amata vienībām un darba vietas izveidošanas izmaksas;

27.7. administratīvās kapacitātes stiprināšanas pasākumam nepieciešamā finansējuma detalizētu aprēķinu, kas pamato pieprasīto līdzekļu apjomu;

27.8. ja kapitālie izdevumi ir saistīti ar ēkas, būves, zemes, inženiertehniskās un tehnoloģiskās iekārtas, specializētās iekārtas un operatīvā transporta iegādi, būvniecību vai to atjaunošanu, tad norāda: objektu – ēka, būve, zeme, inženiertehniskās un tehnoloģiskās iekārtas, specializētās iekārtas un operatīvais transports; veicamo darbību – iegāde, būvniecība vai atjaunošana, kā arī minētā objekta teritoriālo atrašanās vietu – vietējās pašvaldības nosaukumu;

27.9. citu būtisku informāciju pēc pieteikuma iesniedzēja skatījuma.

28. Veidlapā „Jauno politikas iniciatīvu saraksts prioritārā secībā” (3.pielikums) ministrija apkopo visas iesniedzamās jaunās politikas iniciatīvas divās sadaļās prioritārā secībā un attiecīgi norāda:

28.1. jaunās politikas iniciatīvas nosaukumu;

28.2. budžeta programmas (apakšprogrammas) nosaukumu, kuras ietvaros jaunā politikas iniciatīva tiks īstenota;

28.3. jaunās politikas iniciatīvas īstenošanai nepieciešamo finansējumu;

28.4. jaunās politikas iniciatīvas kārtas numuru sarakstā, norādot to prioritāro secību;

28.5. jaunās politikas iniciatīvas pabeigšanas gadu;

28.6. jaunajām politikas iniciatīvām kopējo nepieciešamo finansējumu.

29. Ministrija vienu un to pašu līdzekļu pieprasījumu nedrīkst ietvert vienlaikus gan jauno politikas iniciatīvu, kurām tiek vērtēta atbilstība attīstības plānošanas dokumentiem, pieteikumā, gan administratīvās kapacitātes stiprināšanas pasākumu pieteikumā.

 30. Finanšu ministrija vērtē ministriju jaunās politikas iniciatīvas, kurām tiek vērtēta atbilstība attīstības plānošanas dokumentiem, atbilstoši šo noteikumu 4.pielikumā paredzētajam punktu skaitam pēc šādiem kritērijiem:

30.1. atbilstība nacionālajam attīstības plānam vai valsts aizsardzības koncepcijai;

30.2. atbilstība citiem pieņemtajiem attīstības plānošanas dokumentiem, kas nav minēti šo noteikumu 30.1.apakšpunktā, un Ministru kabineta rīkojumiem un protokollēmumiem;

30.3. atbilstība pieņemtajiem normatīvajiem aktiem;

30.4. atbilstība uzdevumiem, kas noteikti Deklarācijā par Ministru kabineta iecerēto darbību;

30.5. jaunās politikas iniciatīvas vieta ministrijas iesniegtajā jauno politikas iniciatīvu sarakstā.

31. Pārresoru koordinācijas centrs vērtē ministriju jaunās politikas iniciatīvas, kurām tiek vērtēta atbilstība attīstības plānošanas dokumentiem, atbilstoši šo noteikumu 4.pielikumā paredzētajam punktu skaitam pēc šādiem kritērijiem:

31.1. atbilstība nacionālajam attīstības plānam vai valsts aizsardzības koncepcijai;

31.2. atbilstība citiem pieņemtajiem attīstības plānošanas dokumentiem, kas nav minēti šo noteikumu 31.1.apakšpunktā, un Ministru kabineta rīkojumiem un protokollēmumiem;

31.3. atbilstība uzdevumiem, kas noteikti Deklarācijā par Ministru kabineta iecerēto darbību.

32. Pārresoru koordinācijas centrs iesniedz atbilstoši šo noteikumu 31.punktam veikto izvērtējumu Finanšu ministrijai tās noteiktajā termiņā, kā arī nosūta to attiecīgajai ministrijai.

33. Pamatojoties uz Finanšu ministrijas un Pārresoru koordinācijas centra veikto izvērtējumu, Finanšu ministrija katrai jaunajai politikas iniciatīvai, kurai tiek vērtēta atbilstība attīstības plānošanas dokumentiem, aprēķina vidējo punktu skaitu. Vienādu punktu skaitu ieguvušās jaunās politikas iniciatīvas tiek sakārtotas prioritārā secībā atbilstoši lielākam punktu skaitam pēc kritērija „atbilstība nacionālajam attīstības plānam vai valsts aizsardzības koncepcijai”. Ja arī tad vairākas jaunās politikas iniciatīvas atrodas līdzvērtīgās pozīcijās, tās tiek sarindotas atbilstoši kritērijam „jaunās politikas iniciatīvas vieta ministrijas iesniegtajā jauno politikas iniciatīvu sarakstā”.

34. Finanšu ministrija saskaņā ar vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā noteikto termiņu iesniedz izskatīšanai Ministru kabinetā informatīvo ziņojumu, kurā ir iekļauta šāda informācija:

34.1. vienotais jauno politikas iniciatīvu, kurām tiek vērtēta atbilstība attīstības plānošanas dokumentiem, prioritārais saraksts, kas sagatavots, pamatojoties uz ministriju šajos noteikumos noteiktajā kārtībā iesniegtajām jaunajām politikas iniciatīvām;

34.2. Valsts prezidenta kancelejas, Augstākās tiesas, Satversmes tiesas, Tieslietu ministrijas (Zemesgrāmatu nodaļu, rajonu (pilsētu) tiesu, apgabaltiesu), Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas un Ģenerālprokuratūras jauno politikas iniciatīvu, kurām tiek vērtēta atbilstība attīstības plānošanas dokumentiem, saraksts;

34.3. šo noteikumu 32.punktā minētais Pārresoru koordinācijas centra izvērtējums;

34.4. ministriju iesniegto administratīvās kapacitātes stiprināšanas pasākumu saraksts;

34.5. Valsts prezidenta kancelejas, Augstākās tiesas, Satversmes tiesas, Tieslietu ministrijas (Zemesgrāmatu nodaļu, rajonu (pilsētu) tiesu, apgabaltiesu), Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas un Ģenerālprokuratūras iesniegto administratīvās kapacitātes stiprināšanas pasākumu saraksts;

34.6.  Finanšu ministrijas priekšlikumi par atbalstāmajām jaunajām politikas iniciatīvām, ņemot vērā valstī noteiktos fiskālos nosacījumus;

34.7. cita informācija, kas attiecas uz jauno politikas iniciatīvu izvērtēšanas procesu.

35. Ministru kabinets izskata šo noteikumu 34.punktā minēto informāciju, ņemot vērā apstiprinātos valsts budžeta bāzes izdevumus, prognozes par makroekonomisko attīstību un valstī noteiktos fiskālos nosacījumus.

36. Ministru kabinets, izskatot jaunās politikas iniciatīvas, uzklausa Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas un Ģenerālprokuratūras viedokli.

37. Pēc jauno politikas iniciatīvu izskatīšanas Ministru kabinetā, ministrija pēc Finanšu ministrijas pieprasījuma iesniedz Finanšu ministrijā nepieciešamo informāciju šo noteikumu 38.punktā minēto aprēķinu veikšanai.

38. Atbilstoši Ministru kabinetā atbalstītajām jaunajām politikas iniciatīvām Finanšu ministrija nosaka maksimāli pieļaujamo izdevumu apjomu ministrijai un iesniedz izskatīšanai Ministru kabinetā.

Ministru prezidents                                                     V.Dombrovskis

Finanšu ministrs                                                          A.Vilks

27.11.2012. 14:30

Raivis Čablis,

Finanšu ministrijas

Finanšu vadības un metodoloģijas departamenta

Budžeta metodoloģijas nodaļas vecākais eksperts

raivis.cablis@fm.gov.lv;

Tālr.: 67095498; fakss:67095541